MESTSKÁ ČASŤ  BRATISLAVA – NOVÉ  MESTO

Materiál na rokovanie
Miestneho zastupiteľstva
konaného dňa 17.4.2012

N á v r h
na vyhlásenie  obchodnej verejnej súťaže na uzatvorenie nájomnej zmluvy  o nájme nebytových priestorov v objekte Konskej železnice na Krížnej č. 33 v Bratislave

Materiál predkladá :					Materiál obsahuje :

Ing. Ľudovít Kollárik					1. Návrh uznesenia
prednosta  MÚ B-NM					2. Dôvodovú správu
							3. Vyhlásenie obchodnej verejnej súťaže

Spracovateľ :

Ing. Jana Tlačíková
poverená vedením OSB,NPaVS

Na rokovanie prizvať :				Stanovisko právnej skupiny :

Ing. Jana Tlačíková					- nie je potreba právneho posúdenia
poverená vedením OSB,NPaVS

Apríl   2012

N á v r h    u z n e s e n i a

M i e s t n e    z a s t u p i t e ľ s t v o

s c h v á ľ u j e

vyhlásenie „  Obchodnej verejnej   súťaže  na  uzatvorenie  zmluvy  o  nájme  nebytových  priestorov v objekte Konskej železnice na Krížnej č. 33  v  Bratislave . „

a/ s pripomienkami

b/ bez pripomienok

D ô v o d o v á   s p r á v a

	Nebytové priestory – budova Konskej železnice , ktorá sa nachádza na Krížnej ulici č. 33 v Bratislave  súp. č. 3284 s celkovou rozlohou  334 m2, postavená na pozemku parc. č. 211304/1 k.ú. Nové Mesto, zapísaná na LV č. 3749, je v súčasnosti využívaná len čiastočne  a to na I. nadzemnom podlaží, kde sa nachádza sobášna sieň.   Priestory na 2. a 3. nadzemnom podlaží boli v minulosti využívané na kancelárske účely. Nakoľko sú tieto priestory už dlhšiu dobu prázdne,  navrhujeme  vyhlásenie   obchodnej verejnej súťaže na uzatvorenie zmluvy o nájme týchto priestorov. Celková podlahová plocha týchto priestorov je  393,34 m2. 
Podlahová plocha 2. nadzemného  podlažia  				           212,52 m2
z toho  -  podlahová plocha kancelárií				           133,62 m2
            -  podlahová plocha ostatných priestorov
               ( WC, kuchynky, chodby )						 78,90 m2

Podlahová plocha 3. nadzemného podlažia					180.82 m2
z toho  - podlahová plocha kancelárií						134,27 m2
            - podlahová plocha ostatných priestorov				 46.55 m2
	( WC, chodby, sklady )
 Objekt spravuje oddelenie pre správu bytov, nebytových priestorov a vnútornej správy Miestneho úradu Bratislava – Nové Mesto..
Priestory na 1. nadzemnom podlaží budú v budúcnosti využívané naďalej ako sobášna sieň s prípravovňou, ďalej  tam bude zriadené informačné centrum a čitáreň.
Doteraz vynaložené investície na všetky nevyhnutné rekonštrukčné práce na objekte Konská železnica  činia čiastku vo výške 558 436,40 €.
Obchodná verejná súťaž bude vykonaná v zmysle § 281-288 zákona č. 513/1991 zb. Obchodný zákonník v znení neskorších predpisov, v súlade s § 17 ods. 3 zákona č. 377/1990 Zb. o hlavnom meste SR Bratislave a podľa § 9a ods. 1 pís. a) ods. 9 zákona č. 258/2009 Z.z., ktorým sa mení zákon č. 138/1991 Zb. o majetku obcí v znení neskorších predpisov a v súlade so Zásadami hospodárenia s majetkom hlavného mesta SR Bratislavy, zvereným do správy mestskej časti Bratislava – Nové Mesto a s majetkom vlastným.

MESTSKÁ   ČASŤ    BRATISLAVA   -  NOVÉ  MESTO

Mestská časť Bratislava – Nové Mesto v zastúpení
starostu mestskej časti Bratislava – Nové Mesto Mgr. Rudolfa Kusého

v zmysle § 281-288 zákona č. 513/1991 zb. Obchodný zákonník v znení neskorších predpisov, v súlade s § 17 ods. 3 zákona č. 377/1990 Zb. o hlavnom meste SR Bratislave a podľa § 9a ods. 1 pís. a) ods. 9 zákona č. 258/2009 Z.z., ktorým sa mení zákom č. 138/1991 Zb. o majetku obcí v znení neskorších predpisov a v súlade so Zásadami hospodárenia s majetkom hlavného mesta SR Bratislavy, zvereným do správy mestskej časti Bratislava – Nové Mesto a s majetkom vlastným

v y h l a s u j e

obchodnú verejnú súťaž

na  uzatvorenie  nájomnej zmluvy o nájme nebytových priestorov na 2. a 3. nadzemnom podlaží v objekte Konskej železnici na Krížnej č. 33  v  Bratislave

Podmienky súťaže je možné obdržať na adrese  :

  Miestny úrad Bratislava – Nové Mesto    
			       Junácka č. 1, 832 91 Bratislava
				II. poschodie č. dverí 211

alebo na web. stránke mestskej časti Bratislava – Nové Mesto  www.banm.sk

- 2 -

Súťažné podmienky  obchodnej verejnej súťaže :

1. Predmet  obchodnej verejnej súťaže :
Nebytové  priestory  na  2. a 3. nadzemnom podlaží v objekte Konskej železnice na Krížnej ul. č. 33 v Bratislave,  stavba, súp. č. 3284   postavená  na pozemku  parc. č. 21304/1 zapísaná na  Liste vlastníctva č. 3749. Jedná sa o trojpodlažnú budovu so samostatným  vykurovaním.  Celková podlahová plocha nebytových priestorov určených na  prenájom je 393,34 m2.

Podlahová plocha 2. nadzemného  podlažia  				           212,52 m2
z toho  -  podlahová plocha kancelárií				           133,62 m2
            -  podlahová plocha ostatných priestorov
               ( WC, kuchynky, chodby )						 78,90 m2

Podlahová plocha 3. nadzemného podlažia					180.82 m2
z toho  - podlahová plocha kancelárií						134,27 m2
            - podlahová plocha ostatných priestorov				 46.55 m2
            ( WC, chodby a sklady )

2. Podmienky prenájmu :
a/ nájomca bude riadne a včas uhrádzať nájomné a úhrady za poskytované služby ,
b/ akékoľvek  stavebné  úpravy  môže  nájomca  vykonávať  len  so  súhlasom  prenajímateľa,
    v  súlade  so  stavebným  zákonom  č. 50/1976 Zb. v  znení  neskorších zmien  a  súhlasom 
    Krajského pamiatkového úradu, ktoré bude vykonávať na vlastné náklady,
c/ samostatne  si  zabezpečiť  povinnosti  v  oblasti požiarnej ochrany a bezpečnosti pri práci 
    v súlade so zákonom č. 314/2002 Z.z.  a vykonávacej vyhlášky č. 121/2002 Z.z. ,
d/ nájomca si zabezpečí poistenie svojho majetku,
e/ má  právo so  súhlasom  prenajímateľa   preinvestovať   každoročne   finančné    prostriedky  
    maximálne  do  výšky  50 %   ročného  nájmu  s  účelom   použitia  na  opravy   prenajatých   
    priestorov  vrátane   strechy   a  klimatizácie,  uvedená   investícia   bude   zohľadnená  voči    
    nájmu  po dobu 10   rokov.  Predpokladané   investície  zahŕňajú  opravu   strešnej   krytiny   
    a   klampiarskych   prvkov,   výmenu  okien  a vonkajších    parapetov,  opravu  vnútorných  
    omietok  vrátane vymaľovania,   renováciu   interiérových   dverí  a  zárubní  a zabudovanie     
    klimatizácie  na   II.   a  III.   nadzemnom podlaží.

3. Účel nájmu :
Využitie na kancelárske priestory, ateliér, organizovanie výstav.

4. Výška nájmu :
Minimálna výška nájmu  nebytových priestorov  95 €/m2/rok  

- 3 -

5. Doba nájmu : 
Nájomná zmluva bude uzatvorená v zmysle § 663 Občianskeho zákonníka na dobu  10 rokov.

6. Termín obhliadky :
Záujemcovia si môžu dohodnúť termín obhliadky s  p.  Andrášikovou  na  tel. č.  49 253 318.

7.  Podmienky účasti v súťaži :
Súťaže sa môžu zúčastniť fyzické osoby – živnostníci  a právnické osoby , ktoré predložia pri     podaní návrhu vyhlasovateľovi :
a/ výpis  zo  živnostenského  registra  resp.  výpis  z   Obchodného    registra   /  nie  starší ako 
    jeden   mesiac / na úrovni originálu /,
b/ čestné prehlásenie,  že navrhovateľ nemá záväzky   voči   príslušnému    daňovému   úradu,     
    sociálnej  poisťovni, zdravotným  poisťovniam,  mestskej  časti  Bratislava   – Nové Mesto, 
    nevedú sa voči nemu exekúcie a nie je v konkurze, 
c/ úspešný  uchádzač obchodnej verejnej súťaže doručí písomné potvrdenia  najneskôr ku dňu 
    podpisu zmluvy,
d/ písomný  súhlas  uchádzača,  že  súhlasí   so spracovaním  svojich  osobných  údajov  počas 
    obchodnej verejnej  súťaže v zmysle zákona č. 428/2002 Z.z. o ochrane osobných údajov.

8. Obsah súťažného návrhu :
a/ ponuka  výšky  nájomného  za  m2 / rok   podlahovej   plochy   nebytového  priestoru  - bez 
    služieb,
b/ účel využitia nebytového priestoru,
c/ doklady preukazujúce splnenie podmienok uvedených v bode 7.

9. Spôsob podávania a lehota na podávanie súťažných návrhov  :
Návrh  vypracovaný v slovenskom jazyku je potrebné  doručiť  poštou  alebo podať osobne  do podateľne   Miestneho úradu  Bratislava – Nové  Mesto v  termíne do 31.5.2012 do 16.00 hod. v  zalepenej obálke   s výrazným označením  

„ OBCHODNÁ  VEREJNÁ  SÚŤAŽ  NA  UZATVORENIE  NÁJOMNEJ  ZMLUVY     O  NÁJME   NEBYTOVÝCH   PRIESTOROV V KONSKEJ ŽELEZNICI NA  KRÍŽNEJ č. 33  V  BRATISLAVE   -  NEOTVÁRAŤ  ! „
Adresa :                  Miestny úrad Bratislava – Nové Mesto
            	       Junácka č. 1
		       832 91 Bratislava
Rozhodujúci je dátum a čas prijatia  ponuky uvedenej na prezenčnej pečiatke podateľne Miestneho úradu Bratislava – Nové Mesto.

-  4 -

10. Kritéria hodnotenia súťažných návrhov :
a/ výška ponúknutej ceny za m2  za rok ,
b/ účel nájmu.

11. Vyhlásenie výsledkov súťaže :
a/ vyhodnotenie súťaže bude písomne  oznámené  všetkým  účastníkom  v  lehote  15 dní po 
    výbere nájomcu komisiou  určenou starostom,
b/ po schválení výberu  nájomcu   Miestnym  zastupiteľstvom  mestskej  časti  B-NM,  bude 
    víťazovi súťaže  do 30 dní predložená k podpisu nájomná  zmluva.

12. Vyhlasovateľ si vyhradzuje právo :
a/ v súlade s § 283  Obchodného zákonníka zmeniť už uverejnené  podmienky súťaže  alebo 
    súťaž zrušiť.  V prípade  zmeny   alebo zrušenia súťaže budú tieto skutočnosti uverejnené 
    spôsobom akým boli  vyhlásené  podmienky  súťaže,
b/ v súlade s § 287 ods. 2  Obchodného zákonníka   odmietnuť všetky predložené návrhy,
c/  v  súlade  s  § 284  Obchodného  zákonníka  bude  do  súťaže  zahrnutý  len ten návrh,           
     ktorého obsah zodpovedá uverejneným podmienkam súťaže.
d/ v prípade, že úspešný uchádzač odstúpi od podpísania nájomnej zmluvy s vyhlasovateľom 
    súťaže,  vyhlasovateľ  môže  uzavrieť  zmluvu  s  uchádzačom,  ktorý  sa  pri vyhodnotení 
    právoplatných predložených ponúk umiestnil ako ďalší v poradí,
e/ náklady spojené s účasťou vo verejnej obchodnej súťaži znáša účastník  sám.

Kontaktná osoba vyhlasovateľa :
Alžbeta Andrášiková
Tel. č. 49 253 318
E-mail  spravabytov @banm.sk

V Bratislave dňa   

Ing. Rudolf  K u s ý	             
    starosta mestskej časti	        
  Bratislava – Nové Mesto	

NÁJOMNÁ ZMLUVA č. ..../2012
uzatvorená podľa ust. § 663 a nasl. zákona č. 40/1964 Zb. Občianskeho zákonníka 
v znení neskorších predpisov a podľa ust. § 3 a nasl. zákona č. 116/1990 Zb o nájme a podnájme nebytových priestorov v znení neskorších predpisov (ďalej len „Zmluva“) medzi účastníkmi:

Prenajímateľ:		Mestská časť Bratislava – Nové Mesto
Zastúpený:			Mgr. Rudolf Kusý, starosta
Sídlo:				Junácka 1, 832 91  Bratislava
IČO: 				00 603 317
DIČ: 				2020887385
Bankové spojenie:		Prima banka Slovensko, a.s.
Číslo účtu:			1800347007/5600
Variabilný symbol:		................
Špecifický symbol:		...............
(ďalej len „Prenajímateľ“)

a

Nájomca:
Obchodné meno:
Zastúpený:
Sídlo:		
IČO: 				
DIČ:				
Bankové spojenie:		
Číslo účtu:			
zapísaný v ..........................
(ďalej len „Nájomca“)
(Prenajímateľ a Nájomca v texte spoločne uvádzaní aj ako „zmluvné strany“ alebo jednotlivo ako „zmluvná strana“)

Článok 1
Predmet a účel nájmu

1.	Prenajímateľ vyhlasuje, že je výlučným vlastníkom nehnuteľností v k.ú. Nové Mesto, obec Bratislava III – Nové Mesto, okres Bratislava III, evidovaných v katastri nehnuteľností Správou katastra pre hlavné mesto SR Bratislavu na LV č. 3749, a to:
-	stavby – kultúrne centrum so s.č. 3284 na pozemku registra „C“ KN parcele č. 21304/1 – Konská železnica na Krížnej ulici č. 33 v Bratislave (ďalej len „Stavba“), ako aj
-	pozemku registra „C“ KN parcely č. 21304/1, zastavané plochy a nádvoria o výmere 334 m2.

2.	Prenajímateľ v rozsahu a za podmienok uvedených v tejto Zmluve prenecháva Nájomcovi do odplatného užívania na účel opísaný v ods. 4. tohto Článku tejto Zmluvy: 

2.1.	nezariadené kancelárske priestory nachádzajúce sa na 2. nadzemnom podlaží  Stavby o celkovej výmere podlahovej plochy 133,62 m2, ďalej 
2.2.	ostatné priestory nachádzajúce sa na 2. nadzemnom podlaží  Stavby o celkovej výmere podlahovej plochy 78,90 m2, ďalej

2.3.	nezariadené kancelárske priestory nachádzajúce sa na 3. nadzemnom podlaží  Stavby o celkovej výmere podlahovej plochy 134,27 m2, ďalej 

2.4.	ostatné priestory nachádzajúce sa na 3. nadzemnom podlaží Stavby o celkovej výmere podlahovej plochy 46,55 m2 
 
(ďalej len „Predmet nájmu“) a Nájomca sa zaväzuje platiť Prenajímateľovi za užívanie Predmetu nájmu riadne a včas nájomné a úhrady za plnenia a služby v zmysle Článku 3 tejto Zmluvy. Predmet nájmu je vyznačený na situačnom pláne Stavby, pričom tento situačný plán tvorí ako Príloha č. 1 neoddeliteľnú súčasť tejto Zmluvy. 

3.	Snímka z katastrálnej mapy s vyznačením Predmetu nájmu tvorí ako Príloha č. 2 neoddeliteľnú súčasť tejto Zmluvy.

4.	Účelom nájmu je užívanie Predmetu nájmu na ...........................................(ďalej len „Účel nájmu“).

5.	Nájomca je popri Predmete nájmu oprávnený tiež užívať všetky plochy, priestory a zariadenia Stavby, ktoré sú prístupné a určené na spoločné užívanie všetkým nájomcom a iným užívateľom Stavby a ich zástupcom, zamestnancom, zákazníkom, splnomocnencom a pozvaným osobám a/alebo ktoré sú potrebné na riadne užívanie Predmetu nájmu Nájomcom a jeho zástupcami, zamestnancami, zákazníkmi, splnomocnencami a pozvanými osobami, vrátane vchodov, východov, chodieb, vestibulov a schodísk v Stavbe (ďalej len „Spoločné priestory“), s výnimkou priestorov v Stavbe užívaných Prenajímateľom, resp. iným nájomcom.

6.	Nájomca je oprávnený a súčasne aj povinný užívať Predmet nájmu výlučne pre svoje potreby a v súlade s Účelom nájmu podľa tejto Zmluvy, a to spôsobom a v rozsahu stanovenom v tejto Zmluve.

7.	Nájomca prehlasuje, že bol oboznámený s Predmetom nájmu a preberá ho v stave v akom sa nachádza.

Článok 2
Doba nájmu

1.	Nájom, ktorý vznikne na základe tejto Zmluvy sa uzatvára na dobu určitú, a to na dobu desať (10) rokov, pričom dojednaná doba nájmu začína plynúť dňom odovzdania Predmetu nájmu a skončí uplynutím tejto doby (ďalej len „Doba nájmu“).
	
Článok 3
Výška nájomného a platobné podmienky

1.	Nájomca je povinný za užívanie Predmetu nájmu platiť nájomné (ďalej len „Nájomné") podľa tohto Článku tejto Zmluvy, pričom Nájomca je súčasne s Nájomným povinný platiť aj prevádzkové a ďalšie náklady podľa Článku 4 tejto Zmluvy.

2.	Výška Nájomného za Predmet nájmu bola dohodnutá zmluvnými stranami v sume ...........(slovom: .......................... EUR), a to na základe nasledovného výpočtu:
	
2.1. Nájomné za kancelárske priestory: 	......EUR za 1 m2/ročne, t.j. za .... m2 ......podlahovej plochy kancelárskych priestorov ......EUR za 1 rok

2.2. Nájomné za ostatné priestory:	......EUR za 1 m2/ročne, t.j. za .... m2 ......podlahovej plochy ostatných priestorov ......EUR za 1 rok.

3.	Ročné Nájomné vypočítané podľa ods. 2. tohto Článku tejto Zmluvy sa Nájomca zaväzuje uhrádzať vopred v pravidelných štvrťročných splátkach vo výške ..........EUR (slovom: .................... EUR) vždy do 15. dňa prvého mesiaca príslušného kalendárneho štvrťroka (t.j. do 15. januára za 1. štvrťrok, do 15. apríla za 2. štvrťrok, do 15. júla za 3. štvrťrok, do 15. októbra za 4. štvrťrok príslušného kalendárneho roka) prostredníctvom bezhotovostného platobného styku na účet Prenajímateľa s použitím variabilného a špecifického symbolu, tak ako je uvedené v ods. 6. tohto Článku tejto Zmluvy.

4.	V prípade, že začiatok doby nájmu nebude totožný s prvým dňom príslušného kalendárneho štvrťroka, pomerná časť Nájomného, zaokrúhlená na celé mesiace sa vypočíta tak, že mesačné Nájomné, vypočítané ako aktuálne ročné Nájomné/12, sa vynásobí počtom mesiacov odo dňa nadobudnutia účinnosti tejto Zmluvy.  Takto vypočítanú pomernú časť Nájomného je Nájomca povinný zaplatiť do 15 dní odo dňa nadobudnutia účinnosti tejto Zmluvy.  

5.	V prípade, že nájom skončí pred uplynutím Doby nájmu uvedenej ods. 1. Článku 2 tejto Zmluvy, Nájomca vyplatí Prenajímateľovi Nájomné za skutočnú dobu užívania Predmetu nájmu, zaokrúhlenú na celé mesiace, ktoré bude vypočítané z aktuálneho ročného Nájomného. Pomerná časť Nájomného sa vypočíta tak, že mesačné Nájomné, vypočítané ako aktuálne ročné Nájomné/12, sa vynásobí počtom mesiacov za užívanie Predmetu nájmu.  

6.	Nájomca je povinný uhrádzať Nájomné na účet Prenajímateľa vedený
-	peňažný ústav: Prima banka Slovensko a.s., 
-	číslo účtu: 1800347007/5600
-	variabilný symbol: ...........
-	špecifický symbol: ...........

7.	Za deň úhrady Nájomného, pomernej časti nájomného a ostatných finančných plnení sa považuje deň, kedy bolo Nájomné, pomerná časť Nájomného a ostatné finančné plnenia v plnej výške pripísané na účet Prenajímateľa.

8.	Prenajímateľ si vyhradzuje právo jednostranného zvýšenia Nájomného formou jednostranného písomného vyhlásenia Prenajímateľa o percentuálnu mieru medziročnej inflácie za predchádzajúci kalendárny rok vyhlásenú Štatistickým úradom SR, a to o túto mieru inflácie. Výsledná suma Nájomného bude zaokrúhlená na celé desiatky EUR nahor.  Zvýšenie Nájomného o mieru inflácie je účinné vždy od 1. januára príslušného kalendárneho roka. V prípade, že oznámenie o zvýšení Nájomného bude Nájomcovi doručené po splatnosti nájomného za 1. štvrťrok, zaplatí Nájomca rozdiel medzi pôvodným Nájomným a Nájomným zvýšeným o mieru inflácie v lehote do 15 dní od doručenia oznámenia.

9.	V prípade omeškania Nájomcu s úhradou Nájomného, resp. pomernej časti Nájomného podľa tejto Zmluvy, bude dlžné Nájomné, resp. pomerná časť Nájomného bez predchádzajúcej výzvy alebo upozornenia, podliehať dohodnutému úroku z omeškania vo výške 0,05 % z dlžnej sumy za každý aj začatý deň omeškania, počnúc dňom nasledujúcim po dni splatnosti, a to všetko bez toho, aby to malo vplyv na ostatné práva a nároky Prenajímateľa, povinnosti a konanie Nájomcu.

Článok 4
Prevádzkové náklady a ďalšie náklady

1.	Prenajímateľ sa zaväzuje poskytovať alebo zabezpečiť poskytovanie služieb spojených s užívaním Predmetu nájmu. 

2.	Službami v zmysle ods. 1 tohto Článku tejto Zmluvy sú:

2.1. 	dodávku elektrickej energie;
2.2. 	dodávku teplej a studenej vody a odvádzanie odpadových vôd z Predmetu nájmu do verejnej kanalizácie;
2.3. 	dodávku plynu;
2.4. 	odvoz odpadov z Predmetu nájmu;
2.5. 	osvetlenie Spoločných priestorov;
2.6. 	upratovanie a čistenie vnútorných Spoločných priestorov (čistenie schodiska, chodby, okien);
2.7. 	upratovanie vonkajších Spoločných priestorov (zimná údržba, odpratávanie snehu); 
2.8. 	služby správcu (ekonomické a technické zabezpečenie); 
2.9. 	periodická údržba a revízie spoločných technických zariadení (napájacie jednotky, kúrenie, voda, kanalizácia, rozvádzač el. energie, hasiace prístroje) a
2.10.	dodávka tepla do Predmetu nájmu.

3.	Nájomca je okrem Nájomného povinný hradiť náklady na poskytovanie služieb (ďalej len „Úhrada za služby"). Úhrady za služby sa Nájomca zaväzuje hradiť formou pravidelných záloh, ktorých mesačná výška bola stanovená na základe dohody Nájomcu a Prenajímateľa a je uvedená v ods. 5. tohto Článku tejto Zmluvy. Zálohy na poskytovanie služieb bude Nájomca uhrádzať alebo zabezpečí ich úhradu Prenajímateľovi. Zálohy na poskytovanie služieb budú hradené Nájomcom bezhotovostne na účet Prenajímateľa podľa tejto Zmluvy.

4.	Prenajímateľ vždy k ....... nasledujúceho kalendárneho roku vykoná, alebo zabezpečí vyúčtovanie skutočnej výšky nákladov na poskytovanie služieb podľa tejto Zmluvy oproti zálohám uhradeným Nájomcom za obdobie od posledného vyúčtovania, a to na základe odpočtu z meracích zariadení prináležiacich k Stavbe a Predmetu nájmu. V prípade, ak z dôvodu neexistencie meracieho zariadenia, ktoré by prináležalo k Predmetu nájmu nebude možné odpočet v zmysle predchádzajúcej vety vykonať, vyúčtovanie sa vykoná na základe pomerného prepočtu stavu príslušného meracieho zariadenia prináležiaceho k Stavbe podľa celkovej podlahovej plochy Predmetu nájmu k celkovej prenajatej podlahovej ploche Stavby. 

5.	Nájomca je povinný uhrádzať mesačne zálohu na Úhradu za služby, pričom výška mesačnej zálohy predstavuje ..... EUR za 1 m2 za 1 mesiac. Pre výpočet celkovej výšky mesačnej zálohy je rozhodujúca celková výmera podlahovej plochy Predmetu nájmu stanovená v m2. Celková výška mesačnej zálohy tak predstavuje ..................EUR za 1 mesiac.

6.	Prenajímateľ Nájomcovi oznámi alebo zabezpečí, aby bola Nájomcovi oznámená výška nedoplatku alebo preplatku za príslušné zúčtovacie obdobie najneskôr do 1 kalendárneho mesiaca od vykonania vyúčtovania v zmysle ods. 4. tohto Článku tejto Zmluvy. Prípadný preplatok bude splatný do ..... dní po doručení vyúčtovania Nájomcovi na účet Nájomcu podľa tejto Zmluvy. Nedoplatok bude Nájomcom uhradený na základe faktúry vystavenej Prenajímateľom na účet Prenajímateľa podľa príslušnej faktúry Prenajímateľa. 

7.	Prenajímateľ si vyhradzuje právo zvýšenia Úhrady za služby formou jednostranného písomného vyhlásenia Prenajímateľa, s výnimkou bodov 2.1., 2.2. a 2.3. ods. 2 tohto Článku tejto Zmluvy, ktorých výška bude závisieť od platného cenníka dodávateľov sieťových odvetví schválených Úradom pre reguláciu sieťových odvetví za príslušný kalendárny rok. 

8.	Ustanovenie ods. 9. Článku 3 tejto Zmluvy sa primerane aplikuje aj na povinnosti Nájomcu týkajúce sa Úhrad za služby v zmysle tohto Článku tejto Zmluvy.

Článok 5
Odovzdanie a prevzatie Predmetu nájmu 

1.	Prenajímateľ je povinný odovzdať Predmet nájmu a Nájomca je povinný Predmet nájmu prevziať dňa ............ (ďalej len „Deň odovzdania“), a to v stave spôsobilom na jeho užívanie dohodnutým spôsobom a na dohodnuté účely. Dňom odovzdania začína plynúť Doba nájmu.

2.	Pri odovzdaní a prevzatí Predmetu nájmu podpíšu Prenajímateľ a Nájomca protokol o odovzdaní. V protokole o odovzdaní budú uvedené prípadné vady Predmetu nájmu nebrániace užívaniu Predmetu nájmu na dohodnutý účel.

3.	Prenajímateľ vyhlasuje, že na Predmete nájmu sa nevyskytujú žiadne právne ani faktické vady, ktoré by akýmkoľvek spôsobom bránili užívaniu Predmetu nájmu na dohodnutý účel.

4.	Nájomca vyhlasuje, že s faktickým stavom Predmetu nájmu sa dôkladne oboznámil, tento je mu dobre známy, a že žiadne vady, ktoré by bránili užívaniu Predmetu nájmu na dohodnutý účel alebo by ho akýmkoľvek spôsobom mohli obmedzovať v užívaní Predmetu nájmu nezistil. 

5.	Po odovzdaní a prevzatí Predmetu nájmu je Prenajímateľ povinný odovzdať Nájomcovi všetky kľúče bezprostredne súvisiace s užívaním Predmetu nájmu, pričom o tejto skutočnosti sa urobí záznam do preberacieho protokolu. 

Článok 6
Užívanie Predmetu nájmu 

1.	Zmluvné strany sa dohodli, že Predmet nájmu bude užívaný ................................... 

2.	Nájomca je povinný užívať Predmet nájmu len v súlade s predpismi miestnych úradov, právnymi predpismi a ustanoveniami tejto Zmluvy. Ak v súvislosti s činnosťou Nájomcu vznikne Nájomcovi v zmysle príslušných právnych predpisov povinnosť zaplatiť poplatky miestnym úradom, Nájomca zaplatí všetky takéto poplatky. Nájomca sa zaväzuje, že zabezpečí, aby povolené maximálne zaťaženie plochy nebolo prekročené. 

3.	Všetky úpravy urobené na Predmete nájmu sú prípustné len na základe predchádzajúceho písomného súhlasu Prenajímateľa. Dohody o vykonaní zmien na Predmete nájmu na žiadosť Nájomcu, súčasťou ktorých bude aj odsúhlasenie cenovej ponuky a prác,  budú platné len v písomnej forme pričom zmluvné strany spoločne určia detaily a dohody musia podpísať pred začatím prác. 

4.	Nájomca bude znášať všetky prípadné náklady vyplývajúce zo zmien na Predmete nájmu, o ktoré požiadal, ako aj všetky výdavky na povolenie takýchto zmien. 

5.	Nájomca zodpovedá za všetky škody, ktoré vzniknú v dôsledku alebo v súvislosti so zmenami na Predmete nájmu uskutočnenými Nájomcom, alebo uskutočnenými inými osobami v jeho mene, a to vrátane všetkých správnych poplatkov orgánom verejnej správy.

Článok 7
Údržba o oprava Predmetu nájmu 

1.	Nájomca sa zaväzuje vykonať opravy Predmetu nájmu ako aj Stavby, pričom rozsah opráv Predmetu nájmu ako aj Stavby bude vykonaný v súlade s Rozpočtom udržiavacích prác, ktorý tvorí neoddeliteľnú Prílohu č. 3 tejto Zmluvy. 

2.	Nájomca sa zaväzuje vykonať opravy Predmetu nájmu ako aj Stavby podľa ods. 1. tohto Článku tejto Zmluvy každoročne odo dňa Doby nájmu, pričom výška vynaložených finančných prostriedkov v priebehu jedného roka bude vo výške 50 % ročného Nájomného.
 
3.	Nájomca za zaväzuje vykonať všetky opravy Predmetu nájmu ako aj Stavby podľa ods. 1. tohto Článku tejto Zmluvy len po predchádzajúcom súhlase Prenajímateľa.

4.	Nájomca je oprávnený po predchádzajúcom písomnom súhlase Prenajímateľa započítať voči Prenajímateľovi preinvestované  finančné prostriedky  do Predmetu nájmu, resp. do Stavby podľa ods. 1. tohto Článku tejto Zmluvy do výšky 50 % ročného Nájomného, resp. do pomernej časti Nájomného, s výnimkou prvého roku Doby nájmu a maximálne však do Doby nájmu desať (10) rokov.   

5.	Nájomca je povinný na svoje náklady vykonávať drobné opravy a vykonávať bežnú údržbu Predmetu nájmu. Za drobné opravy a bežnú údržbu sa považujú opravy a údržba Predmetu nájmu podľa ust. § 5 a § 6 nariadenia vlády č. 87/1995 Z. z., ktorým sa vykonávajú niektoré ustanovenia Občianskeho zákonníka. Ak sa Nájomca nepostará o včasné vykonanie drobných opráv a bežnú údržbu Predmetu nájmu, má Prenajímateľ právo tak urobiť sám alebo prostredníctvom inej poverenej osoby a požadovať od Nájomcu náhradu primerane a účelne vynaložených nákladov. 

6.	Opravy a údržbu vecí, umiestnených v Predmete nájmu, ktoré sú vo vlastníctve Nájomcu, vykonáva Nájomca na svoj náklad. Nájomca, taktiež nesie náklady spojené s týmito vecami.

7.	Nájomca je povinný odstrániť všetky závady a škody v/na Predmete nájmu alebo na Stavbe, ktoré spôsobil Nájomca, jeho zástupcovia, zamestnanci, zákazníci, splnomocnenci alebo pozvané osoby; ak sa tak nestane, má Prenajímateľ právo  závady a poškodenia odstrániť a požadovať od Nájomcu náhradu účelne a preukázateľne vynaložených nákladov.

8.	Akékoľvek stavebné úpravy alebo inú podstatnú zmenu v/na Predmete nájmu alebo Stavbe môže Nájomca vykonávať len s predchádzajúcim písomným súhlasom Prenajímateľa
 
9.	Nájomca zodpovedá za všetky škody, ktoré v/na Predmete nájmu alebo v/na Stavbe spôsobil on sám, jeho zástupcovia, zamestnanci, zákazníci, splnomocnenci alebo pozvané osoby.

10.	Nájomca zodpovedá aj za škody vyvolané v dôsledku nesprávneho alebo neoprávneného použitia Spoločných častí a spoločných zariadení a príslušenstva Stavby, ako aj technologických zariadení a častí nachádzajúcich sa v/na Stavbe alebo Predmete nájmu, akými sú najmä inštalácie určené na dodávky vody, ako kanalizácia, na osvetlenie, na dodávku elektrickej energie, kúrenia a klimatizácie a sanitárne inštalácie, Nájomcom, jeho zástupcami, zamestnancami, zákazníkmi, splnomocnencami alebo pozvanými osobami.

Článok 8
Práva a povinnosti zmluvných strán

1.	Prenajímateľ je povinný odovzdať Nájomcovi Predmet nájmu v stave spôsobilom na dohodnuté užívanie, zabezpečiť dohodnuté plnenia a služby, umožniť Nájomcovi prístup k/do Predmetu nájmu celých 24 hodín denne 365 dní v roku.

2.	Prenajímateľ je oprávnený uskutočňovať kontroly v Predmete nájmu a za týmto účelom vstupovať do Predmetu nájmu. 

3.	Prenajímateľ je oprávnený po dobu trvania nájmu vykonávať stavebné zásahy a stavebné úpravy Predmetu nájmu alebo Stavby nevyhnutné pre riadnu údržbu, prevádzku a využitie Predmetu nájmu alebo Stavby, ako aj všetky stavebné zásahy a stavebné úpravy nevyhnutné pre zabránenie vzniku škôd alebo pre odstránenie týchto škôd. 

4.	Prenajímateľ je oprávnený splnomocniť tretiu osobu na výkon správy Stavby alebo Predmetu nájmu, na poskytovanie dohodnutých služieb a plnení súvisiacich s užívaním Predmetu nájmu, ako aj na výkon všetkých práv a povinností Prenajímateľa. 

5.	Zmenami v dostupnosti elektrickej energie, najmä zmenami týkajúcimi sa odchýlok v dodávke elektrickej energie nevzniká právo Nájomcu na primeranú zľavu Nájomného ani právo iný, obdobný druh peňažnej alebo nepeňažnej satisfakcie, pričom uvedené sa obdobne vzťahuje aj na ostatné služby a plnenia poskytované na základe tejto Nájomnej zmluvy Prenajímateľom. 

6.	Nájomca je povinný užívať Predmet nájmu výlučne pre svoje potreby, na dohodnutý Účel nájmu v súlade s platnými právnymi predpismi a ustanoveniami tejto Zmluvy.

7.	Nájomca je povinný Počínať si v Predmete nájmu a Stavbe tak, aby na Predmete nájmu, Stavbe alebo Prenajímateľovi nevznikali škody a súčasne škody hroziace odvracať. 

8.	Nájomca je povinný samostatne si zabezpečiť povinnosti vyplývajúceho zo zákona č. 314/2002 Z.z. o ochrane pred požiarmi v znení neskorších predpisov.

9.	Nájomca je povinný dbať na to, aby v dôsledku odberu elektrickej energie, vody, používania kúrenia, klimatizácie alebo kanalizácie  nedochádzalo k preťažovaniu týchto systémov. 

10.	Nájomca zodpovedá za riadnu a včasnú úhradu všetkých peňažných plnení, poplatkov, odvodov a daní, súvisiacich s činnosťou Nájomcu alebo touto činnosťou vyvolaných, povinnosť úhrady, ktorých vznikne Nájomcovi na základe príslušných právnych predpisov počas trvania Doby nájmu.

11.	Nájomca vyhlasuje, že si je vedomý toho, že niektoré časti Stavby sú voľne prístupné tretím osobám.

12.	Nájomca nie je oprávnený dať Predmet nájmu do užívania, podnájmu alebo výpožičky tretej osobe. 

13.	Nájomca je oprávnený umiestniť v/na Predmete nájmu alebo Stavbe, a to na miesta určené Prenajímateľom, reklamnú tabulu, firemný nápis alebo iný druh propagácie týkajúci sa výlučne priamo osoby Nájomcu (ďalej len „Reklamné označenie"), pričom umiestniť Reklamné označenie môže len po predchádzajúcom písomnom súhlase Prenajímateľa.  

14.	V prípade, ak je potrebné na umiestnenie Reklamného označenia podľa odseku 13. tohto Článku tejto Zmluvy získanie povolenia alebo splnenie inej povinnosti vyplývajúce z právneho predpisu, Nájomca je povinný toto zabezpečiť, a to na svoje náklady. 

15.	Nájomca uzatvorí a zachová v platnosti počas celého trvania Doby nájmu poistnú/poistné zmluvu/zmluvy s poisťovňou, na základe ktorej bude poistená zodpovednosť Nájomcu za škodu spôsobenú na Predmete nájmu a Stavby, a to v rozsahu a spôsobom odsúhlaseným Prenajímateľom. 

16.	Nájomca je povinný informovať Prenajímateľa bez zbytočného odkladu o každej poistnej udalosti týkajúcej sa Predmetu nájmu alebo Stavby. Nájomca je súčasne povinný vykonať všetky nevyhnutné kroky na úspešné uplatnenie nárokov vyplývajúcich z poistných zmlúv, najmä potom zabezpečiť miesto škody tak, aby mohla byť poistná udalosť riadne a bez prieťahov likvidovaná príslušnou poisťovňou. Uvedené sa nevzťahuje na prípady odvracania alebo znižovania vzniku ďalších škôd.

17.	V prípade nedodržania ktorejkoľvek zmluvnej podmienky, resp. povinnosti dohodnutej v tejto Zmluve je Nájomca povinný zaplatiť zmluvnú pokutu vo výške 500,- € (slovom päťsto EUR). 

Článok 9
Skončenie nájmu

1.	Nájom podľa tejto Zmluvy končí:

1.1.	dohodou zmluvných strán;
1.2.	uplynutím Doby nájmu;
1.3.	písomnou výpoveďou zo strany Prenajímateľa v prípadoch uvedených v § 9 zákona č. 116/1990 Zb. o nájme a prenájme nebytových priestorov v znení neskorších predpisov;
1.4.	písomnou výpoveďou Nájomcu v prípadoch uvedených v § 9 zákona č. 116/1990 Zb. o nájme a prenájme nebytových priestorov v znení neskorších predpisov.

2.	Prenajímateľ je oprávnený od Zmluvy odstúpiť jednostranným právnym úkonom podľa ust. § 679 ods. 3 Občianskeho zákonníka v znení neskorších predpisov, najmä ak:

2.1.	 Nájomca je v omeškaní so zaplatením splatného Nájomného alebo iných splatných peňažných záväzkov voči Prenajímateľovi presahujúcom šesťdesiat (60) dní po doručení písomného upozornenia Prenajímateľa Nájomcovi;

2.2.	 Nájomca vykonal stavebné zásahy v/na Predmete nájmu alebo Stavbe bez písomného súhlasu Prenajímateľa alebo v rozpore s touto Zmluvou;

2.3.	 Bol na majetok Nájomcu vyhlásený konkurz, bol zamietnutý návrh na vyhlásenie konkurzu na majetok Nájomcu pre nedostatok majetku, zrušený konkurz na majetok Nájomcu pre nedostatok majetku, Nájomca vstúpil do likvidácie alebo bolo začaté reštrukturalizačné konanie týkajúce sa majetku Nájomcu.

3.	Skončením nájmu podľa tejto Zmluvy nie je dotknutá povinnosť Nájomcu zaplatiť pomernú časť Nájomného, ako aj právo Prenajímateľa na náhradu škody.

4.	Nájomca sa zaväzuje vrátiť Predmet nájmu Prenajímateľovi ku dňu skončenia Doby nájmu, a to v stave spôsobilom na riadne užívanie a vyprataný. 

Článok 10
Doručovanie

1.	Zmluvné strany sa dohodli, že akékoľvek písomnosti zo strany Prenajímateľa alebo Nájomcu budú v písomnej podobe v slovenskom jazyku a považujú sa za riadne podané, doručené alebo uskutočnené, ak sa doručia osobne, prostredníctvom kuriéra, doporučenej poštovej zásielky alebo zásielky s doručenkou zmluvnej strane, ktorej sa musí, alebo ktorej sa smie predložiť na adresu zmluvnej strany, ktorá je uvedená ako adresa sídla alebo trvalého pobytu v záhlaví tejto Zmluvy, resp. na takú adresu, ktorú zmluvná strana oznámila prostredníctvom písomného oznámenia zmluvnej strane, ktorá oznámenie predkladá, alebo požaduje. 

2.	Písomnosti sa považujú za doručené aj vtedy, ak adresát túto odmietol prevziať. Za deň doručenia sa vtedy považuje deň odmietnutia prevzatia oznámenia adresátom. Ak adresát nebol zastihnutý na adrese určenej na doručovanie a zásielku si do troch (3) dní od jej uloženia na pošte alebo odo dňa oznámenia kuriérskej spoločnosti o neúspešnom doručovaní nevyzdvihne, považuje sa posledný deň tejto lehoty za deň doručenia, i keď sa adresát o uložení zásielky a jej obsahu nedozvedel. 

Článok 11
Záverečné ustanovenia

1.	Akékoľvek zmeny tejto Zmluvy, dodatky alebo prílohy k tejto Zmluve musia byť vyhotovené výlučne v písomnej forme a podpísané Zmluvnými stranami.

2.	Práva a povinnosti neupravené touto Zmluvou sa riadia príslušnými ustanoveniami Občianskeho zákonníka, zákona č. 116/1990 Zb. o nájme a podnájme nebytových priestorov v znení neskorších predpisov a ostatnými všeobecne platnými a záväznými právnymi predpismi.

3.	V prípade ak sa niektoré z ustanovení tejto Zmluvy ukáže alebo neskôr stane neplatným, neúčinným alebo neaplikovatelným, platnosť a vykonateľnosť ostatných ustanovení tejto Zmluvy zostáva nedotknutá, platná a účinná. Zmluvné strany sa zaväzujú dohodou nahradiť neplatné alebo neúčinné alebo neaplikovateľné ustanovenie novým ustanovením, ktoré zodpovedá pôvodne zamýšľanému účelu neplatného alebo neúčinného alebo neaplikovateľného ustanovenia, a to v lehote tridsiatich (30) dní odo dňa doručenia výzvy jednej zmluvnej strany druhej zmluvnej strane.

4.	Neoddeliteľnou súčasťou tejto Zmluvy je: 
-	Príloha č. 1 – Situačný plán Stavby 
-	Príloha č. 2 – Snímka z katastrálnej mapy
-	Príloha č. 3 – Rozpočet udržiavacích prác
-	Príloha č. 4 – Výpis ......./obch. reg., živ.list, .... /

5.	Zmluva nadobúda platnosť dňom podpisu zmluvnými stranami a účinnosť dňom jej zverejnenia v zmysle platných právnych predpisov.

6.	Zmluva je vyhotovená v šiestich (6) vyhotoveniach, z ktorých štyri (4) vyhotovenia obdrží Prenajímateľ a dve (2) vyhotovenia Nájomca.

7.	Zmluvné strany, ako účastníci právneho úkonu vyhlasujú, že túto Zmluvu uzatvorili slobodne a vážne, že nebola uzavretá v tiesni ani za nápadne nevýhodných podmienok a súčasne, že prejavy vôle každej zo zmluvných strán sú dostatočne určité,  zrozumiteľné a prosté omylu a na znak súhlasu s celým jej obsahom ju vlastnoručne podpisujú.

V Bratislave dňa ..............			           V ................. dňa ............

Prenajímateľ:						Nájomca:

		
____________________________                          ____________________________ 
             Mgr. Rudolf Kusý				           	
         starosta mestskej časti			     
        Bratislava – Nové Mesto